Държавен вестник, бр. 7, 2014 г., стр. 7

БРОЙ  7	
Д Ъ Р Ж А В Е Н  В Е С Т Н И К 	
СТР.  7  
На основание чл. 149, ал. 1, т. 1 от Консти-
туцията задължително тълкуване по въпросите 
на несъвместимостта на народните представи-
тели се дава с решение на Конституционния 
съд № 14 от 2013 г. по к.д. № 17 от 2013 г. В 
него е прието, че „когато Народното събрание 
избере народен представител за ръководител 
на институция, определена със закон, и той 
изрази пред него волята си да заеме другата 
служба, народният представител трябва да 
подаде оставка пред Народното събрание и 
то е длъжно да я приеме, за да преустанови 
състоянието на несъвместимост“.
От цитираното решение на Конституцион-
ния съд следва, че при подобен избор възниква 
несъвместимост и това разбиране обвързва 
Народното събрание. Доколкото решенията на 
Конституционния съд действат само занапред, 
Решение № 14 от 2013 г. по к.д. № 17 от 2013 г. 
е задължително за Народното събрание от 
деня на влизането му в сила. Оттук нататък 
Народното събрание няма право на преценка 
за наличието на несъвместимост и не може да 
действа по никакъв друг начин при предсрочно 
прекратяване на мандат освен на основанията, 
предвидени в закона. Така се предотвратяват 
спорни парламентарни практики, отразени в 
посочените по-горе решения на Народното 
събрание.
Искането по к.д. № 21 от 2013 г. на пре-
зидента на Републиката е единно и включва 
два елемента, които са неразривно обвързани: 
произнасяне по конституционосъобразността 
на конкретно оспорено решение на Народното 
събрание и съчетано с него тълкуване на Кон-
ституцията и по въпроси, свързани с несъвмес-
тимостта на народните представители. Двата 
елемента на искането по к.д. № 21 от 2013 г. 
налагат да се прецени конституционосъобраз-
ността на оспореното решение на Народното 
събрание не сама по себе си и изолирано от 
тълкуването, а за да се приведе противоречи-
вата парламентарна практика в съответствие с 
изискванията на Конституцията. Тази цел вече 
е постигната с влизането в сила на посоченото 
тълкувателно решение. Това прави искането 
недопустимо, тъй като вече липсва правен 
интерес от произнасянето на съда. Въпросът с 
отмяната на решения на Народното събрание, с 
които лица са били избрани за ръководители на 
държавни институции на основание чл. 84, т. 8 
от Конституцията, ще трябва да бъде решаван 
занапред при обвързващата предпоставка на 
т. 6 от тълкувателното решение.
Обявяването за противоконституционно на 
оспореното решение има за резултат изкустве-
ното възстановяване на Делян Пеевски като 
председател на ДАНС и оттам – до преразглеж-
дане на Решение № 7 на Конституционния съд 
по к.д. № 16 от 2013 г. Така отново се налага 
изводът за недопустимост, защото ще е налице 
преразглеждане на въпрос, по който съдът вече 
се е произнесъл. Възприемането на тезата, че 
Народното събрание следва да се произнесе 
по въпроса за оставка на Делян Пеевски след 
настоящото решение на Конституционния съд 
би довело единствено до изкуствено пораждане 
на ново искане за обявяването му в несъвмести-
мост. Разбирането, че към този момент имаме 
двама действителни председатели на ДАНС и 
изборът на втория би бил законен, дори още 
да не е приета оставката на първия, е правно 
и логически непоследователно. В настоящото 
производство Конституционният съд не би 
могъл, както се твърди, да се произнесе по 
законността на избора за председател на ДАНС, 
извършен с решение на Народното събрание 
от 19 юли 2013 г. (ДВ, бр. 65 от 2013 г.), защото 
би излязъл извън предмета на искането.
Конституционният съд намира за нужно да 
добави, че несъвместимостта като основание 
за предсрочно прекратяване на мандата на 
народен представител означава, че Народното 
събрание не може да предприема действия, 
с които изкуствено да я породи, а трябва с 
актовете си да се стреми да я предотвратява. 
Поради изложените по-горе причини искане-
то трябва да бъде отклонено като недопустимо. 
Държавният глава, действайки в защита на 
публичния интерес и върховенството на Консти-
туцията, постига своята цел чрез постановеното 
по негово искане тълкувателно решение. С това 
решение трайно се изясняват основни въпроси 
за несъвместимостта на народните представи-
тели и правомощията на Народното събрание 
и се създават предпоставки за формиране на 
непротиворечива и конституционосъобразна 
парламентарна практика. 
По тези съображения и на основание чл. 19, 
ал. 1 и чл. 21, ал. 5 ЗКС, чл. 22, ал. 3 и чл. 25, 
ал. 2 ПОДКС Конституционният съд 
О П Р Е Д Е Л И : 
Отклонява като недопустимо искането 
на президента на Република България за 
обявяване за противоконституционно на 
Решение на Народното събрание от 19 юни 
2013 г. за отмяна на решението за избиране 
на председател на Държавна агенция „На-
ционална сигурност“ от 14 юни 2013 г. (ДВ, 
бр. 54 от 2013 г.).
Прекратява производството по делото. 
Връща искането на президента заедно с 
препис от настоящото определение. 
Съдиите Благовест Пунев, Румен Ненков 
и Анастас Анастасов са подписали опреде-
лението с особено мнение. Съдиите Стефка 
Стоева и Георги Ангелов са представили 
становища.
Председател:  
Димитър Токушев